
Duo,  in  medicina  fulcra  sunt ;  ratio  et  experientia,  experientia 
praecedit ;  ratio  sequitur  ;  hinc  rationes  in  rebus  medicis  ex¬ 
perientia  non  conditae  nihil  valent.  Hoffman. 


/ 


DISSERTATIO  MEDICA 

INAUGURALIS, 

QUAEDAM 


D  E  LIENE 

COMPLECTENS, 


PRAEFATIO, 

Variae  apud  medicos  sententiae  de  lienis 
usu  invaluerunt.  Nonnulli  enim,  viscus  pla¬ 
ne  inutile,  et  otiosum,  haberent,  et  fortasse 
in  hanc  opinionem,  aliquis  prima  facie,  ex 
Casu  in  parte  sequenti  hujus  dissertationis 
proferendo,  adductus  fuerit.  Huic  tamen 
sententiae  nequaquam  consentio,  nullam  enim 
corporis  partem  frustra  fabricatam  esse  cre¬ 
derem. 

Dum  officia  medica  in  Classe  Britannica 
obirem,  mihi  contigit  auxilium  praebuisse 


A 


2 


DISSERTATIO  MEDICA 


homini  cujus  lienem  necesse  habui  excidere, 
nec  ulla  injuria  inde  insecuta  est,  dum  mei 
curae  demandatus  fuerit. 

1  Res  adeo  nova,  eventus  tam  inopinatus, 
multa  de  functionibus  istius  organi  perquam 
obscuris  ut  animo  versarem  adduxit,  quo- 
niam  usus  ejus  parvi  omnino  esse  momenti 
propria  experientia  comperi :  rem  igitur  rei- 
publicae  medicae  ut  communicarem,  occasio 
nunc  oblata  fortiter  suadet. 

Usus  ejus  videtur  nequaquam  bene  intel¬ 
lectus,  res  quam  nunc  proferre  aggredior, 
cum  aliis  majoris  momenti  postea  fortasse  de¬ 
tegendis,  hujus  organi  munera  functionesque, 
volventi  tempore,  plane  explicarent.  Inte¬ 
rea  tamen,  operae  pretium  est,  omnia  quae 
visceri  huic  pertinent,  necnon  varias  opinio¬ 
nes  quae  adhuc  de  ejus  usu  prolatae  sunt,  nor 
tare. 


(1)  Doctor  Haighton,  dum  ejus  praelectionibus  Londini  incu¬ 
bui,  casum  militis  narravit  hasta  vulnerati  in  praelio  insigni  Dettin- 
gen,  qui  per  totam  noctem  in  campo  jaciebat ;  sed  quum  mane  Chirur¬ 
gus  illum  detexerit,  ex  abdomine  dependentem  Lienem  invenit,  et  tam 
mole  auctum,  ut  situi  reducere  non  valuerit,  statimque  corpore  Lie¬ 
nem  exciderit,  et  injuria  nulla  viro  insecuta  est ;  hic  casus,  tantum, 
bene  confirmatus  est,  quantum  inquisitionibus  meis  hactenus  induxi. 

LIENIS  ANATOMIA, 

Lien,  vel  splen,  vel  hepar  sinistrum,  in 
hypochondrio  sinistro  situs  est,  inter  costas 
spurias  et  spinam  ;  figura  est  oblongus,  et 
ovalis,  circiter  digitos  septem  longitudine,  et 
quatuor  vel  quinque  latitudine.  Latus  con¬ 
vexum  prope  diaphragma  restat,  latus  conca¬ 
vum  sulcu  longitudinali  interrumpitur,  ubi 
Vasa  Splenica  lienem  intrant,  pars  superior 
latior,  magisque  concava  est  parte  inferiori, 
ventriculique  curvaturae  majori  proxima  est. 
Latus  inferius  supra  renem  sinistrum  et  par¬ 
ti  m  versus  colon  restat ;  superficies  convexa 
ad  latus  concavum  diaphragmatis  versa  est. 
Lien  habet  fissuras  duas,  quae  sunt  adeo  pro¬ 
fundae,  ut  quasi  in  duas  partes  videatur  di¬ 
vidi. 

Hominibus  diversis,  diversa  forma  est ; 
magnitudo  quoque,  pro  corporum  et  consti¬ 
tutionum  diversitate ;  color  ac  etiam  variat 
pro  diversitate  aetatum,  et  temperamento¬ 
rum  ;  in  foetu  rubens  plerumque,  in  adultis 
atro-purpureus,  in  provecta  aetate  sublivi- 

dus.  Spongiosus  est  atque  omnium  visce¬ 
rum  abdominis  mollissimus,  ex  vasis  san¬ 
guinis  refertis,  vel  ex  congerie  vasorum  ner¬ 
vorumque  inter  se  substantia  cellulari1  nex¬ 
orum,  constat,  at  haud  raro  ex  quibusdam 
appendicibus,  quae  substantia  cellulari  eti¬ 
am  annectuntur,  glandulisque  simillimae  vi¬ 
dentur  ;  saltem,  venis  ejus  injectis,  faciem 
induit  hujusmodi,  sed  aliter  accidit,  si  per 
arterias  injectio  transeat ;  nonnullis  dici¬ 
tur  splenem  structuram  cellularem  tantum 
exhibuisse,  quum  injectio  extra  vasata  fue¬ 
rit,  quod  Liene  recentissimo  facile  fieri  po¬ 
test  ;  arteria  fortasse  in  tam  multos  et  val¬ 
de  minutissimos  ramos  divisa,  transitui  in¬ 
jectionis  prohibeat ;  hinc,  si  ab  aspectu  ejus 
non  decipiamur,  venas  Lienis,  haud  secus  ac 
corporum  penis  cavernosorum  officio  fungi 
absorptionis,  quoniam  nullum  sit  viscus  vasis 
lymphaticis  melius  suppeditatum,  docemur. 


(1)  Blumenbach  lienem  esse  cellularem  negat,  et  inquit ;  “Uni¬ 
versum  hocce  viscus  fere  totum  quantum  e  vasis  conflatum  esse  san- 
guiferis,  pro  mediocri  ejus  mole  longe  amplissimis ;  ita  ut  omnium 
corporis  humani  partium  sanguinis  ditissimum  extet.”  (Vide  p.  505.) 
Sed  experimenta  permulta  Doctoris  Haighton  aliter  ostendunt. 


DE  LIENE. 


Ut  primum  aorta  in  abdomen  descendit, 
arteriam  dat  coeliacam,  unde  derivatur  arte* 
ria  splenica,  quae  pro  ratione  visceris,  multo 
amplior  est,  et  cursu  vagatur  devio  supra 
pancreas,  et  pone  ventriculum,  ambobus  ra¬ 
mos  distribuens,  hi  propter  brevitatem  eorum 
vasa  brevia  nominantur;  tunc  arteria  splenica 
superficiem  Lienis  penetrat  concavam,  ubi  in 
vasa  minutissima  dividitur,  et,  ut  opinor,  in 
cellulas  sanguinem  effundit,  Unde  exit  vena 
splenica,  quae  tandem  ad  venam  portae  san* 
guinem  deducit. 

Nervi  lienis  parvi  sunt,  et  ex  plexu  sple¬ 
nico  derivantur,  qui  e  ramis  posterioribus 
paris  octavi  et  sympathetici  magni  formatur. 
Lien  ventriculo  vasis  brevibus  et  ligamento 
conjungitur ;  peritonei  portio,  reni  sinistro, 
omento,  et  diaphragmati,  lienem  conjungit. 
Arteriae  rami  splenicae  eum  adnectunt  pan¬ 
creati,  et  colo,  ope  ligamenti  conjungitur ; 
manifestum  est,  situm  hujus  visceris  multum 
ex  partium  vicinarum  statu  pendere,  per  mo¬ 
tus  diaphragmatis  elevatur,  aut  deprimitur. 
Ventriculo  repleto,  concavus  et  transversus 
fit  lien,  quando  ligatur  vena  splenica  tumf 

dus  fit,  et  idem  accidit  ex  distensione  ventri¬ 
culi,  et  vice  versa. 

Iis,  qui  subito  moriuntur,  vel  occiduntur, 
lien  fere  parvus  est,  sed  aliter  accidit  .si 
morbi  tardo  aggressu  pereunt,  tunc  magni¬ 
tudo  maxime  augetur.  Ductus  Lieni  excre¬ 
torius  est  nullus. 


LIENIS  VITIA. 

Primum  et  frequentissimum,  quod  pa¬ 
titur  Lien,  est  tumor.  Lienis  inflamma¬ 
tio  tunicas  raro  adoritur,  nisi  peritonei 
vicinium  inflammatur,  capsula  propria  Lie¬ 
nis  peritoneo  tam  arcte  obtegitur,  ut  cito 
Lienem  invadat  inflammatio  peritonealis  9 
et  phaenomena  ostendit  solita.  Lienis  sub¬ 
stantia  obnoxia  quoque  est  inflammationibus, 
et  exinde  nascuntur  apostemata,  quamvis  hic 
affectus  rarior  sit ;  sanguis  enim  in  viscere 
tam  vasculoso  stagnat,  et  quidem  impeditius 
circumit,  qualis  solet  contingere  in  inflam¬ 
mationibus,  quae  postea,  si  non  discuti  pos¬ 
sint,  vel  in  abscessum,  vel  in  sphacelum 
degenerant.  Saepe  inter  Lienem  et  par- 

tes  vicinas  adhaesiones  fiunt,  quibus  super¬ 
ficies  lata  Lienis  diaphragmati,  haud  raro 
etiam  ventriculi  arcui  majori,  nec  non  coli 
arcui  transverso,  connectitur ;  nonnunquam 
Lienis  hernia  accidit,  ex  pressura  externa  su¬ 
pra  hujus  visceris  situm.  In  diversis  homini¬ 
bus,  Lienis  moles  multum  differt,  et  forsan 
nullum  aliud  viscus  tantas  varietates  exhi¬ 
bet;  nonnunquam  juxta  ventriculi  arcum 
majorem,  multi,  magnitudinis,  instar  cas¬ 
taneae,  Lienes  inveniuntur  :*  1 2  dictum  est 
nonnullos  sine  Liene,  natos  esse1  nec  hoc 
tamen  mirum  videbitur,  quum  ex  canibus, 
ac  etiam  ex  homine,  Lienem  exsecari  pos¬ 
se  sine  injuria  inveni.  Quando  Lienis  tu¬ 
nicae  inflammatione  laborant,  symptoma¬ 
ta  sunt  fere  eadem  ac  in  peritonei  inflam¬ 
matione,  dolor  topicus  sentitur  pro  ratione 
inflammationis,  qui  premendo  augetur,  atque 


* 

(1)  Vide  Baillie’s  Morbicl  Anatomy. 

(2)  The  human  spleen  (says  Dr  Baillie,)  has  been  removed  in  a 
few  instances,  and  the  persons  have  not  only  recovered,  buthave  after- 
wards  enjoyed  good  health.  It  does  not  appear  therefore  very  won- 
derful,  that  a  body  should  be  forined  without  a  spleen,  and  carry  on 
its  vital  functions  without  any  obvious  imperfection. — Vide  (Baillie's 
Morbid  Anatomy.) 

si  multum  urgeat  morbus,  febris  erit  symp¬ 
tomatica  ;  si  Lienis  substantia  maxime  afficia¬ 
tur,  tumor  et  dolor  gravis,  in  sinistro  hypo¬ 
chondrio  et  usque  ad  diaphragma  et  sini¬ 
strum  humerum  protensi  sentiuntur  ;  diffi¬ 
cilis  decubitus  dextro  latere,  pedum  infla¬ 
tio  ;  cibi  itidem  adest  fastidium,  exinde, 
dolores  acuti  sentiuntur,  ad  ipsum  jugu¬ 
lum  porrigentes,  sed  raro  hujusmodi  inflam¬ 
matio  accidit.  Admodum  mollis  haud  ra¬ 
ro  Lien  existit,  sed,  vix  morbosa  (quam¬ 
vis  praeternaturalis)  debet  haec  mollities 
aestimari ;  hoc  raro  in  juvenibus,  at  saepius  in 
aetate  provecta,  occurrit  5  hujusmodi  fere 
observatur  Lien  omnino  innoxius  esse.  Saepe 
Lien  induratus  fit,  et  tam  multum  mole  auc¬ 
tus,  ut  facile,  vita  perstante,  dignoscatur/ 
Quando  sectio  fit,  parum  a  structura  sana 
alienari  videtur,  sed  ejus  partes  magis  solito 
densantur ;  tumor  hujusmodi  scirrus  voca¬ 
tur,  et  sic  Hoffmano  celeberrimo  bene  expo¬ 
situs  est.  cc  Durities  talis  non  tam  fit  a  san¬ 
guine  copioso  ej usque  infarctu.  Rarissime 
enim  Lienes  nimis  magni  et  tumidi  sunt,  si- 

( I )  Febres  intermittentes  sed  praecipue  quartanae  tumorem  Lie¬ 
nis  gignunt  mole  ingenti,  sed  causa  obscura  videtur. 

mulque  lapidosi  et  duri,  utpote  sanguis  non 
induratur,  sed  lympha  est  et  serum,  quod 
poros  obstipat,  concrescit,  et  firmam  sensus 
expertem  substantiam  induit  unde  ante 
omnia  membranae  lienis  in  duras  cartilagines 
abeunt,  et  apparet  saepius  lien  quasi  cortice 
lapidoso  incrustatus  V’  Sed  structura  scirri 
in  Liene  adorientis,  mea  sententia,  admodum 
dissimilis  est  ei  alias  partes  corporis  occu¬ 
panti  ;  verisimile  est,  naturam  ejus  adhuc  non 
bene  exploratum  esse  ;  Hydatides  in  Liene 
ac  in  hepate  subinde  formantur.  Solet  hic 
tumor  existere  inter  membranam  lienis,  et 
ipsum  parenchyma ,  et  ex  ipsis  vasis  lymphaticis 
nimium  lympha  distentis  nascitur.  Fiunt 
primum  vesiculae,  quae  hydatides  vulgo  vo¬ 
cari  solent,  et  constant  ex  magnis  vasorum 
lymphaticorum  expansionibus  lympha  reple¬ 
tis,  extra  quas  lympha  rupta  subito  progignit 
hydropem  \ 

Inter  vitia  Lienis,  vomitus  sanguinis  nigri 
hand  raro  indicium  est,  hic  Hippocrate  non- 


(1)  Hoffmani  Opera,  lom.  ix.  pag.  -349. 

(2)  Vide  Appendix,  apud  lit.  A. 

cupatus  est  “  Morbus  Niger,”  ex  sanguine  ab 
Liene  in  ventriculum  per  vasa  brevia  retror¬ 
sum  eunte,  et  postea  ex  ventriculo  ore  dejec¬ 
to,  oritur;  eandem  ob  causam  etiam  vasa  quae 
sanguinem  ad  intestina  vehunt  nimium  re- 
pleta  crepant  et  sanguis  proruptus  ano  de¬ 
fluit  \  *  '  •*  V'{ 

His  malis  et  vitiis  gravibus  consideratis* 
nunc  ad  physiologiam  ejus  veniendum  est. 


PHYSIOLOGIA. 

De  Lienis  usu  multum  discrepant  auctores, 
nihilominus  meo  in  animo  est  opiniones  va- 

X. 

rias  notari  dignas  istic  editas  referre  ;  vix 
necesse  erit  argumenta  omnia  de  hac  re  no¬ 
bis  tradita  graviter  expendere.  Dum  alii  san¬ 
guinem  reddere  calidum  et  fluidum,  alii  ve- 
teram  quandam  fermentationem  naturae  sub¬ 
acidae  ibi  fieri,  credebant,  qua  sanguis  con¬ 
densatur  ;  Hoffinan  dixit  opus  erat  tali  vis¬ 
cere  quod  sanguinem  coccineum  et  spirituo- 


(1)  Vide  Appendix,  apud  lit.  B. 

sum-  reddat.1 2  Alii  eum  functiones  genera¬ 
tionis  augere  opinabantur,  et  multi  ad  bilis 
secretionem  in  hepate  conferre  ;  alii  fortas¬ 
se  aequilibrium  praebere  abdomini  propter 
hepatis  pondus,  existimabant.  Certe  lugen¬ 
dum  est  terminos  humanae  scientiae  adeo 
obscuros  et  arctos  esse,  ut  homines  eruditi 
summa  diligentia  non  possunt  eos  satis  ex¬ 
plorare.  Dominus  Hewson,  vir  summae 
scientiae,  particulas  rubras  sanguinis  ex  nucleo 
et  vesicula  constare,  atque  glandulam  thy¬ 
mum  dictum,  nucleum,  et  Lienem,  vesicu¬ 
lam  formare  dixit ;  et  porro  eum  globulos 
rubros  quosdam  Lienis  lymphaticis  redditos, 
detexisse ;  sed  in  hoc  exemplo  verisimile  est 
partem  lienis  ruptam  vel  vasa  ejus  nimis  com¬ 
pressa  esse  5  supervacuum  igitur  hypothesem 
tam  levem  et  tam  inutilem  quae  nisi  ob  auc¬ 
torem  venerabilem  nunquam  recepta  fuisset, 
refellere.* 


(1)  Vide  Hoffmani  Opera,  tom.  ix.  pag.  567. 

(2)  Hanc  opinionem  Hewsoni,  summa  diligeutia,  Doctor  Monro 
refellere  conatus  est,  qui  dixit,  Lienis  magnitudinem  non  in  ratione 
esse  quantitati  sanguinis  rubri  in  animalibus  generaliter  invento  ; 
nam  in  aliis  perlargura  est  lien,  quamvis  iis  particulae  sanguinis  rubrae 

Dixit  etiam  Hewson  sanguinem  venae  sple- 

i 

nicae  glutinis  non  multum  continere,  ac  etiam 
particulas  rubras  arteriae  splenicae  nucleum 
centralem  non  habere ;  cui  argumento  objici 
potest  lieni  ductum  excernentem  abesse,  qui 
singulis  glandulis  secernentibus  adest,  et  por¬ 
ro  credidit  Hewson,  particulas  sic  fabricatas 
in  usum  hepatis  soli  fuisse.* 1 

Alii  sub  auspiciis  melioribus  lienem  adju¬ 
mentum  functionibus  praebuisse  hepatis 
dixerunt  $  certum  est  venas  splenicas  in 
venam  portae  transire,  et  isto  modo,  et  ex 
venis  viscerum  abdominalium  aliorum  venam 
portae  formari.  lino  Lienis  sanguinem  doti¬ 
bus  docemur  propriis  praeditum  esse  ;  nam, 
liene  exsecto,  dicitur  bilem  minus  flavam  et 
acrem  esse.  2do.  Sanguinem  lienis  propter 
motum  lentum  in  hoc  viscere  plus  carbonis. 


perpaucae  sunt  5  sed  in  hoc  maxime  perpendit,  se  cellulas,  quas  Ilew- 
son  particulas  rubras  continere  putavit,  multo  minores  esse  quam  par¬ 
ticulas  rubras  ipsas  detexisse. 

(1)  Doctor  Haighton  invenit,  nullam  differentiam  inter  sanguinem 
vel  ex  vena  splenica,  vel  ex  quacunque  corporis  parte  missam  existere ; 
nam  glutinem  continere,  et  coagulationem  subire,  sicut  sanguini  gene¬ 
raliter  accidit,  experimentis  multis  demonstravit. 

quam  sanguinem  venosum  alicubi  continere  1 2 
et  quoniam  bilis  carbonis  et  hydrogenii  mul¬ 
tum  tenet,  veresimile  est,  lienem  dare  carbo¬ 
nem  necessarium  :  sed  huic  sententiae  a  Doc- 
tore  Babington  probe  objicitur,  liene  exsecto, 
bilem  naturalem  esse,  quoad  colorem,  sapo¬ 
rem  et  alias  ejus  dotes,  quare  haec  hypothesis 
concidit/ 

Nonnulli 3  contendunt  pressuram  ventricu¬ 
li  pleni  supra  lienem,  fluxum  sanguinis  au¬ 
gere,  et  functionibus  lienis  hepar  sanguine, 
isto  ipso  tempore  quum  maxime  usus  est, 
suppeditari ;  opinio  hujusmodi  vires  acquirit, 
eo  quod,  apud  illos  qui  lenti  morbo  aggredi¬ 
ente  pereunt,  lien  semper  parvus  est,  sed  ex¬ 
perientia  edocet  quo  magis  repletus  est  ven¬ 
triculus,  eo  tardior  fit  sanguinis  in  liene  cir¬ 
cuitus,  ob  pressuram  in  hoc  viscus  insignem: 
hanc  igitur  sententiam  nullo  fundamento  niti 
perspicuum  est. 

Melius  aiunt  nonnulli  diverticulum  esse 
venti  iculi  lienem,  et  propter  has  rationes, 


0)  ^  tlumenbachii  Institutiones  Physiologicas,  pag.  507. 

(2)  Vide  App.  A. 

(5)  Vide  Halleri  Primas  Linas  Physiologiae. 

nempe  imprimis,  arteria  splenica,  priusquam 
lienem  penetrat,  ventriculo  et  pancreati  ra¬ 
mos  dat ;  rami  illius  propter  cursum  brevem 
et  rectum  vasa  brevia  nominantur  ;  ab  hoc  se¬ 
quitur,  si  ob  pressuram  ventriculi  sanguinis  in 
liene  cursus  tardus  fit,  copiosior  tamen  est, 
et  demum  ventriculum  potius  quam  hepar 
sanguinis  superfluitatem  habiturum.  Prima 
facie,  hypothesis  hujusmodi  attentionem  sibi 
vindicare  meretur  ;  sed  quando  probe  ad  eam 
animum  advertimus, multae  dubitandi  rationes 
sese  nobis  offerunt,  et  nobis  rogari  liceat,  cur, 
per  tantas  ambages  sanguine  ventriculus  sup¬ 
peditatur,  quando  aorta  et  arteria  coeliaca 
tam  prope  inveniuntur,  necnon  constructio 
organi  tam  obscuri  in  usum  hujusmodi  nimi¬ 
um  a  simplici  naturae  ordine  aberrare  vide¬ 
tur:  praeterea  quando  ventriculus  repletus 
est,  lien  attollitur,  et  idcirco  sanguis  vasorum 
brevium  non  tam  facile  ad  ventriculum  fer¬ 
tur,  vel  uti  vacuus  esset,  et  si  concedamus 
sanguinem,  ventriculo  repleto,  aucta  quanti¬ 
tate  fluere,  nihilominus  conclusio  quaesita 
non  sequitur,  quoniam  usui  digestionis  non 
prodest  sanguinis  copia  insolita  in  ventriculo ; 

cibus  certam  mutationem  subit,  sed  a  duode¬ 
no,  quod  officio  ventriculo  secundi  perfungi¬ 
tur,  chylus  precipue  formatur. 

Praeter  has  opiniones,  nonnulli,  sicut  Eve- 
rardus  Home  Baronettus, dixere,  lienem  fluida 
ingesta  certo  modo  ignoto  ex  ventriculi  car- 
dia  recipere,  et  ab  hinc  in  circuitum  venire; 
et,  re  vera,  si  objectiones  quaedam  non  obsta¬ 
rent,  haec  hypothesis  nostra  attentione,  dig¬ 
nissima  esset.  Clarus  Auctor  jam  nunc  cita¬ 
tus  ventriculi  extremitatem  pyloricam  canis 
ligatura  circumdedit,  et  in  eum  rhei  infusum 
injecit ;  cane  postea  occiso,  vasa  absorbentia 
neque  ventriculi  neque  hepatis  portionem  ul¬ 
lam  quamvis  minimam  rhei  continebant;  sed 
in  liene  ac  etiam  in  urina  solutionis  manifes¬ 
tae  erant  reliquiae,  atque  experimento  itera¬ 
to,  liene  prius  exciso,  infusus  rhei  nihilomi¬ 
nus  in  circulationem  transiit;  quamobrem  non 
retinebat  opinionem  anteadictamHome;  prae¬ 
terea  objici  potest,  quaedam  animalia,  quae 
nunquam  vel  raro  bibunt,  habere  lienes  mag¬ 
nitudinis  ingentis. 

Postremo  de  usu  lienis  Doctor  Iiush  liypo- 
tliesim  protulit,  quae,  ut  opinor,  praeter  alias 

hypotheses  argumentis  eximiis  suffulta  est;  di¬ 
cit,  lienem  esse  receptaculum  sanguinis  super¬ 
flui  in  usum  conservandi  et  protegendi  ven¬ 
triculum  ex  ruptura  vel  nimia  distentione,  et 
ad  hujus  conjecturae  defensionem  argumenta 
sequentia  proferuntur. 

Imprimis  magnitudo  et  vis  arteriae  spleni¬ 
cae,  quae  multo  largior  arteria  hepatica  est, 
quamvis  hepar  cum  liene  collatum  est  mole 
quadruplici. 

Secundo — Lien  habet  arteriam  unam  tan¬ 
tum,  dum  hepar  et  alia  viscera  duas  habent, 
scilicet,  unam  pro  nutrimento,  alteram  pro  se¬ 
cretione. 

Tertio — Lien  vim  maxime  distendendi  pos¬ 
sidet,  nam  secundum  Doctorem  Baillie  pon¬ 
dere,  libras  undecim  et  uncias  tredecim  erat, 
quamvis  illius  figura  textura  et  color  natu¬ 
rales  essent. 

Quarto — Lien  prope  cor  restat,  et  ista  par¬ 
te  abdominis  ubi  brevi  tempore  augeri  po¬ 
test,  absque  injuria  organorum  vicinorum. 

Quinto — Quando  exercitatione  aut  equita¬ 
tione  insolita,  aut  cursu  aut  risu  immodico 
excitatur,  in  sinistro  hypochondrio  sentitur 

dolor  circiter  lienis  situm,  quod  si  verum,  opi¬ 
nioni  Doctoris  Rush  multum  confert. 

Sexto— Lienis  obstructio  ex  morbis  fere 
oritur,  quorum  signa  sunt  sanguinis  retroces¬ 
sio  ab  extremitatibus,  igiturque  corde  et  vici¬ 
nis  visceribus  accumulatio. 

Denique  dicitur,  dyspepsiam,  cephalalgiam^ 
et  secretionem  auctam  salivae,  urinae,  et  se¬ 
minis,  apud  hos  accidere,  quorum  lienes  ex¬ 
secti  sunt  sed  hoc  nequaquam  constat  et  si 
conclusio  vera  quaeritur  non  sustentetur. 

Argumentum  pendet  ex  hoc,  nempe,  reple* 
tionem  oriri  ex  lienis  defectu,  et  causam  esse 
morborum  ut  supra,  sed  anatomici  comparativa 
docemur  animalia  quaedam,  agilitate  et  cele¬ 
ritate  praedita,  lienem  habere  minorem  quam 
ex  statura  eorum  aliquis  putaret  ;  ubi  argu¬ 
mentorum  et  observationum  defectus  est,  dif¬ 
ficile  monstrare  sit  veram  visceris  naturam, 

t 

de  quo  lis  est ;  nil  tamen  mirum  est  tam  variis 
officiis  secundum  opiniones  nunc  traditas  per“ 
fungi.  Opinio  Doctoris  Rush,  ni  fallor, non  tam 
facile  evertitur,  quamvis  vix  credi  potest  func¬ 
tionem  tam  magnam  habere,  dum  impune  ani» 

malibus  exsecatur,  etiam  ex  hominibus,  cujus 
casum,  ut  egomet  expertus  sum,  lectori  nunc 
reddam. 


CASUS  VIRI  CUJUS  LIEN  EXCISUS  ERAT 

SINE  INJURIA. 

Josephus  Raphaei  Gamez,  incola  de  Carre- 
tano,  in  provincia  de  Mexico,  dum  virginem 
stuprare  conatus  est,  ictu  lapidis  prostratus, 
quem  in  eum  femina  Indica  eodem  tempore 
progrediens  impulit,  viro  concussione  stupe¬ 
facto,  virgo  infelix  hanc  occasionem  amplec- 
tens  cultrum  latum  et  longum  ex  ocrea  viri 
abripuit,  et  eo  latus  sinistrum  sub  costa 
ultima  falsa  transfodit.  Educto  cftltro,  Lien 
protrusus  est,  sed  per  duos  dies  nihil  auxilii 
homini  allatum  est.  Tertio  die  meae  curae 
tandem  permissus  est :  hoc  tempore  lien  pure 
obtectus,  vasa  constricta,  texturaque  ejus 
adeo  soluta  ut  vix  vita  praeditus  fuit.  Massam 
igitur  tam  corruptam  et  quasi  extraneam  ab¬ 
domini  reddere  nolui ;  quare  vasa  ejus  ligatura 
circumdedi,  et  remedia  antiphlogista  praecepi; 

missionem  sanguinis  supervacuam  credidi,  co¬ 
pia  immensa  ex  vulnere  defluxit.  Die  Februa¬ 
rii  decimo  tertio,  nempe  vulneris  die  vicesimo, 
plane  ex  corpore  lien  morbosus  se  separavit, 
et  usu  lintei  et  unguenti  simplicis,  homo  in 
valetudinem  prosperam  redditus  est ;  die  vi¬ 
cesimo  Martii  sequentis  in  carcerem  conjec¬ 
tus  fuit,  propter  facinus  ab  eo  patratum.  Res 
sola  quae  injuriam  internam  indicavit,  urinam 
cruentam  per  dies  decem  reddidit,  fortasse 
orientem  a  sinistri  renis  vulnere,  at  die  unde¬ 
cimo  bene  se  habuerunt  omnia ;  nulla  alia 
symptomata  sese  obtulerunt  dum  sub  mea 
cura  erat,  et  die  vicesimo  Martii  omnino  sa¬ 
nus  demissus  est.  In  Portu  Sancti  Francisci 
ad  anchoras  stabamus  per  dies  triginta' post 
ejus  decessum  ex  nosocomio;  symptomata  in¬ 
fausta  nulla  adhuc  supervenierant,  et  de  vale¬ 
tudine  rogatus  respondit,  4  sese  nunquam  me¬ 
liore  frui.’ 

Virgini  annos  viginti  natae,  cnm  sanguis 
per  uterum  respondere  desiisset  ante  annos 
duos,  dolores  ad  hypochondria  primum  orti 
sunt,  tum  deinde  venter  intumuit.  Hunc 
tumorem,  variis  incassum  remediis  usa,  an¬ 
num  circiter  jam  tulerat,  cum  in  nosocomium 
hoc  Patavinum  excepta  est.  Non  unis  adhi¬ 
bitis  auxiliis,  nihil  profectum  est. 

Cadavere  dissecto,  Lien,  nisi  quod  aequo 
major,  intus  sanus  fuit ;  ut  sanus  erat  Lien 
alter,  multis  partibus  minor,  quippe  diame¬ 
tro  digiti  transversi,  qui  subrotundus  inter 
vasa  haerebat,  membranasque  ad  majorem 
alligatas,  huic  vicinus,  sed  omnino  sejunctus, 
interna  structura  eadem  prorsus,  eodem 
que  calore.  Sed  in  majoris  Lienis  tunica, 
praeter  aliquot  liydatides,  corpuscula  passim 
prominebant  subrotunda,  alba,  et  dura,  mao> 
nitudine  varia,  pleraque  tamen  milii  granis 
aliquanto  majora.  Extabant  eadem  hic  illic 
in  facie  interiore  peritonei,  et  in  exteriore 
intestinorum,  tenuium  praesertim  in  qua 
eiant  pariter  hydatides. — (  Vid .  Morgcigni  de 
Sedibus  et  Causis  Morborum ,  ILpist  xxxviii. 
Art  34.) 

B. 

Juvenis  annorum  circiter  viginti,  magnus 
durusque  in  sinistro  hypochondrio  sese  prodi¬ 
dit  tumor,  cum  ponderis  sensu,  difficilique  in¬ 
ter  ambulandum  respiratione.  His  repente 
accessit  largus  sanguinis  vomitus,  cum  magna 
virium  jactura,  tumoris  incremento,  et  febre. 
Remediorum  ope  primis  diebus  a  vomitu,  de¬ 
inde  etiam  a  febre  liberatus.  Januario  autem 
mense,  bis  terve  redeunte  sanguinis  vomitu, 
in  vehementem  incidit  febrem  et  a  vita  subla¬ 
tus  est.  Cadavere  dissecto,  mirum  fuit,  quam 
modica  in  vasis  omnibus  sanguinis  portio  su~ 
peresset.  Itaque  ventris  viscera  insueto  pal¬ 
lore,  et  quasi  candore  ad  se  oculos  alliciebant, 
si  splenam  exciperes,  qui  naturalem  servabat 
colorem  ;  sed  auctus  adeo  erat,  ut  hepar  mole 
superaret,  penderetque  libras  quatuor  cum 
semisse.  Nec  erat  aequo  durior,  nisi  quod 
ad  convexam  faciem,  uno  aut  altero  in  loco 
solidiorem  alte  recondebat  substantiam  majo¬ 
ris  nucis  magnitudine.  In  splenicae  venae 
trunco  polyposae  concretiones  latebant,  quae 
cum  ejus  venae  ramis  perbelle  se  vel  intra 
splenem  dividebant.  Largus  in  hoc  juvene, 

nec  semel  iteratus,  sanguinis  vomitus  faciles 
explicatus  habuisset,  eo  tempore  quo  per  ve¬ 
nam,  vas  breve  dictam,  ex  liene  aliquid  mitti 
in  ventriculum,  non  dubitabant.  Sed  postea- 
quam  circumitio  sanguinis,  et  experimenta 
aliter  docuere,  aliter  quoque  est  res  explican¬ 
da  ;  ut  puta,  si  dicamus,  quanto  minus  san¬ 
guinis  in  obstructum  splenem  per  coeliacam 
arteriam  inferri  potest,  tanto  plus  per  alios 
ejusdem  arteriae  ramos  ad  ventriculum  impor¬ 
tari,  aut  sanguinis  a  ventriculo  reditum  per 
vas  breve,  impediri  a  tumido  splene,  vas  illud 
inter  se,  et  turgentem  saepe,  ventriculum 
valde  premente  ;  ut  alterutra,  aut  utraque 

aut  alia  aliqua,  harum  non  absimili  ratione  in- 

♦ 

telligi  possit,  sanguinem  sibi  ex  vasculis  nimis 
distentis  exitum  in  ventriculi,  ad  id  praeser¬ 
tim  dispositi,  cavum  aperire.  Nec  tibi  id 
forte  obstare  videatur  quod  Juvenis  hujus  ven¬ 
triculum  sanum  fuisse,  indicetur;  nam  san¬ 
guinem  per  oscula  plurima  quidem,  sed  te¬ 
nuissima,  intra  illum,  laxioribus  fortasse  in¬ 
structum  fibris,  fuisse  effusum  putabis.  (Mor¬ 
gagni  de  Sedibus  et  Causis  Morborum ,  Epist. 
xxxv i.  Art.  12. 

c. 

Sacerdoti  (inquit  Morgagni)  ex  inclyto  or¬ 
dine  S.  Augustini,  aliquot  annos  nato  supra 
quadraginta,  post  studia,  itinera,  labores  alios 
coeperat  non  ita  multis  ante  mensibus  tensio 
quaedam  percipi  addexterum  hypochondrium. 
Accessit  deinde  frequens  vomitus  quarta  a 
sumpto  cibo  hora.  Alia  deinceps  addita  sunt. 
Novissimis  denique  morbi  hebdomadis  ita  res 
se  habebant.  In  ventre  magna  durities,  in 
dextero  autem  hypochondrio  maxima ;  sed 
nullus,  si  premeres,  dolor  qui  contra  per  se 
oriebatur,  et  acerbus  quidem,  in  altero  hypo¬ 
chondrio  hora  confectionis  ciborum.  Rejicie¬ 
batur  humor  aliquando  colore  infectus  quasi 
tabacci ,  alias  multo  magis  fusco,  atque  atro, 
alias  vario,  et  maxima  exparte  ab  his  diverso  : 
nec  deerant  qui  dicerent,  se  non  mucosa 
tantum,  ut  alii,  sed  et  quaedam  quasi  ramen¬ 
ta  membranularum  in  eo  humore  animadver¬ 
tisse.  Hi  remedia  varia  exhibuerunt,  intra 
paucos  dies,  pedibus  oedemate  nonnihil  tu¬ 
mentibus,  pulsu  jam  nullo,  sine  gravi  spi¬ 
randi  difficultate,  ullave  mentis  perturba¬ 
tione,  aeger  vivendi  finem  fecit.  Abdo¬ 
mine  diducto,  jecur  longe  maximum  inven- 

tum  est,  steatomatibus  plenum,  et  sub¬ 
stantia  his  interjecta,  thymi  excocti  instar, 
alba,  et  lobulosa,  sed  dura.  In  fellis  vesi¬ 
cula  cum  livida  bile  novem  calculi,  alii  alia 
forma,  qui  omnes  primum  ad  viridem  colo¬ 
rem  vergentes,  postquam  siccati  sunt  flaves¬ 
cebant.  Lien  perpusillus,  ut  nummi  argen¬ 
tei  quem  scutum  vocant,  magnitudinem  non 
superaret.  Sive  Lien  a  primordiis  usque,  ut 
credibilius  fortasse  est,  huic  sacerdoti  exi¬ 
guus  obtigit,  sive  per  hepaticam  arteriam 
aversus  a  splenica  in  amplificatum  jecur  san¬ 
guinis  cursus  Lieni  simul,  et  pancreati  ex¬ 
tenuationem  attulit,  sive  hanc  demum  manis 

O 

magisque  praeter  omnem  modum  adaucta  he¬ 
patis  moles,  durities,  pondus  induxerunt ; 
vides  utique,  nec  satis  auxilii  ad  bilis  secre¬ 
tionem  ab  ejusmodi  Liene  hepar,  neque  satis 
succi  ad  bilem  contemperandam  a  tali  pan¬ 
create  duodenum  intestinum  habere  potuisse. 
(  Vide  Morgagni  de  Sedibus  et  Causis  Morbo- 
rum ,  Epist.  xxx.  Art.  15.) 

